बिहार कांग्रेस में फूट, पार्टी जल्द टूट सकती है दो धडों में
बिहार कांग्रेस अध्यक्ष ने आरोप लगाया है कि इस साजिश में कांग्रेस के कुछ बड़े नेता भी शामिल है।
नीतीश कुमार के भाजपा के साथ मिलकर सरकार बनाने के बाद से ही बिहार में महागठबंधन के अन्य दलों में खींचतान जारी है।
इसीबीच बिहार कांग्रेस अध्यक्ष अशोक चौधरी ने कहा कि उन्हें एक साजिश के तहत अध्यक्ष पद से हटाया जा रहा है। इसके बाद ये कयास लगाए जा रहे हैं कि जल्द ही बिहार कांग्रेस दो धडों में टूट सकती है।
अशोक चौधरी ने एक बयान में कहा कि कांग्रेस में गहरी साजिश और भीतराघात का खेल चल रहा है। बिहार कांग्रेस अध्यक्ष ने ये भी आरोप लगाया है कि इस साजिश में कांग्रेस के कुछ बड़े नेता भी शामिल है।
अशोक चौधरी ने कहा कि, ये खेल आल इंडिया कांग्रेस कमेटी के बड़े नेता खेल रहे हैं। उन्होंने आगे बताया कि कांग्रेस के कुछ बड़े नेता अपने चहेते लोगों को बिहार कांग्रेस का अध्यक्ष बनाना चाहते है।